open-index/open-wikipedia-markdown huggingface dataset:
Kennedy

**Kennedy** er et vanlig angelsaksisk etternavn, som brukes av mange personer, familier og klaner. Navnets opprinnelse er irsk og skotsk. En alternativ stavemåte er **Kennedie**.

;Klan
* Kennedy (klan), en skotsk klan

Flere personer har etternavnet **Kennedy**:
* Medlemmer av Kennedy-familien i USA, inklusive:
** John F. Kennedy &ndash; tidligere president i USA
** Robert Kennedy &ndash; amerikansk senator og justisminister
** Edward Kennedy &ndash; amerikansk senator
** Patrick J. Kennedy &ndash; medlem av Representantenes hus
* Kennedy &ndash; skotsk klan

* A. L. Kennedy &ndash; skotsk forfatter
* Arthur Kennedy (skuespiller) &ndash; amerikansk skuespiller
* Betty Kennedy &ndash; pensjonert canadisk senator og TV-personlighet
* Charles Kennedy &ndash; britisk politiker, var partileder for Liberaldemokratene
* Edgar Kennedy &ndash; amerikansk skuespiller
* George Kennedy &ndash; amerikansk sinolog
* George Kennedy &ndash; amerikansk skuespiller
* Gerard Kennedy &ndash; canadisk politiker
* John P. Kennedy &ndash; USAs marineminister
* Leon S. Kennedy &ndash; en av de to hovedpersonene i Resident Evil 2 og protagonisten i Resident Evil 4
* Mark Kennedy &ndash; amerikansk politiker
* Nigel Kennedy &ndash; engelsk fiolinist
* Stetson Kennedy &ndash; amerikansk menneskerettsaktivist og folkeminnesamler
* Ted Kennedy &ndash; tidligere ishockeyspiller for Toronto Maple Leafs

***«Kennedy»** er også artistnavnet til Lisa Kennedy Montgomery, en politisk satiriker, tidligere MTV-VJ, og programleder i *[[Friend or Foe?]]*.
***(Mr.) Ken Kennedy** &ndash; artistnavnet til fribryteren Ken Anderson.
***Tom Kennedy** &ndash; artistnavnet til den amerikanske gameshow-verten James Narz.
*Kenneth George Kennedy &ndash; den første deltaker fra Australia i vinter-OL.

**Kennedy** brukes også som fornavn:
* **[[Kennedy (Buffy)|Kennedy]]** &ndash; en rollefigur i Buffy, vampyrenes skrekk.

**Kennedy** er også navnet på en olympisk medaljevinner.
* Kennedy (hest)

Flere steder bærer også navnet **Kennedy**:
* Division of Kennedy, et valgdistrikt i det australske Representantenes hus, i Queensland.
* Kennedy, Alabama
* Kennedy, California
* Kennedy Mine i Jackson, California
* Kennedy, Minnesota
* John F. Kennedy International Airport i New York 
* John F. Kennedy Space Center

Innen medisin finner man:
* Kennedys sykdom 

Musikk
* Dead Kennedys &ndash; amerikansk punkrockband
Elskeren

«Jeg tenker ofte på dette bildet som jeg fremdeles er alene om å se og som jeg aldri har fortalt om. Det er der ennå, like stille og forunderlig. Av alle bildene av meg selv er det jeg liker best, det jeg kjenner meg igjen på, det som betar meg.»

***Elskeren*** (***L'Amant***) er en roman av den franske forfatteren Marguerite Duras. *L'Amant* utkom første gang på Minuit i Paris i 1984. Førsteutgaven var på 146 sider. På norsk kom *Elskeren* første gang på Gyldendal i 1985, i oversettelse ved Anne Riis.

*L'Amant* ble en av de mest leste og omdiskuterte bøkene i Frankrike det året den kom ut. Romanen ble hedret med Goncourt-prisen, Frankrikes gjeveste litterære utmerkelse, i 1984.

Boken blir lett sett på som en selvbiografi, da den inneholder elementer fra Duras' eget liv, som oppveksten i kolonien i Indokina. Den navnløse jeg-fortellerens historie avviker imidlertid på en del punkter fra forfatterens biografi.

Historien er ikke kronologisk fortalt; hovedpersonens minner om fortida springer fram og tilbake i tid, slik at det blir opp til leseren å rekonstruere en sammenhengende historie.

## Handling
Boken har en navnløs forteller; en aldrende forfatterinne skuer tilbake til sin oppvekst i Indokina i kolonitiden på 1920-tallet. Utgangspunktet til fortellingen er bildet som aldri ble tatt; av hovedpersonens reise over Mekong-floden der hun møter en styrtrik kineser. De blir elskere til tross for sterke hindringer. Han skal ekte en kvinne av eget land og stand, og hun er bare femten. De er begge klar over at forholdet er dømt fra begynnelsen av. Hun bringer skam over familien på grunn av aldersforskjellen, og ryktene om barneprostitusjon florerer i gata. 

Hun skildrer en oppvekst med en vanskelig mor og to brødre; den yngste god og snill og den eldste en dominerende og hensynsløs gambler og opiumsmisbruker. Forholdet til kineseren tar slutt når hun flytter til Frankrike, og de møtes én gang seinere i livet. Hun realiserer drømmen om å bli forfatter, og vi får enkelte glimt inn i kunstnerkretser som hun vanker i Paris. Samtidig avdekkes bitvis familiemedlemmenes videre skjebne.

## Filmatisering
*L'amant* ble filmatisert i 1992, i regi av Jean-Jacques Annaud.
Nepal Kamyunishta Parti (Manandhar)

**Nepal Kamyunishta Parti (Manandhar)** (NKP(Manandhar) – *Communist Party of Nepal (Manandhar)* – *Nepals Kommunistiske Parti (Manandhar)* var navnet til et prosovjetisk kommunistparti i Nepal, leda av *Bisnu Bahadur Manandhar*, fra 1981 til 1991.

NKP (Manandhar) blei danna ved en splittelse i det opprinnelige prosovjetiske kommunistpartiet i Nepal, NKP (Rayamajhi). Årsaka ser ut til å ha vært misnøye med partileder Keshar Jung Rayamajhis støtte til det kongelige diktaturet, som blei utløst av det store folkelige opprøret i 1979 og folkeavstemninga om demokrati eller diktatur i året som fulgte.

NKP(Manandhar) ser ut til å ha tatt med seg størstedelen av styrken til NKP(R), som gikk i oppløsning få år etterpå etter enda en splittelse. NKP(M) var sterkest i sentrale og østlige Tarai, der partiet kort tid etter å ha skifta navn fikk 2 mandater i parlamentsvalget i 1991.

Før den store demokratirevolusjonen Jana Andolan 1990 slutta NKP (Manandhar) seg til Den Forente Venstrefronten (ULF), som samla de moderate kommunistpartiene som sloss mot diktaturet.

Høsten 1990 brøyt NKP (Manandhar) sammen med flere mindre partier ut av ULF og protesterte mot partiene NKP (ML) og NKP (Marksbadi)s ledelse av fronten. NKP (Manandhar) blei ikke med da disse to partiene i januar 2001 stifta det nye, store moderate kommunistpartiet som blei kjent som UML. 

Kort tid foran parlamentsvalget i 2001 skifta NKP (Manandhar) navn til NKP(Prajatantrik) (parentesen betyr demokratisk), som fikk valgt inn 2 representanter. NKP(P) viste seg å være det sterkeste av de prosovjetiske kommunistpartiene, ingen av de andre fikk valgt inn noen.

Like etter valget slo NKP(P) seg sammen med to mindre prosovjetiske partier under navnet NKP (Sanyukta) (parentesen betyr forent). Men de to partiene brøyt snart ut igjen og forsvant inn i UML. NKP(S) fikk ikke valgt inn noen ved valga i 1994 og 1999.

I 2005 slo NKP (Sanyukta) seg sammen med et annet lite parti, NKP (Marksbadi), til NKP (Sanyukta Marksbadi).

## Se også

* NKP (Rayamajhi)
* NKP (Varma)
* NKP (Prajatantrik)
* NKP (Sanyukta Marksbadi)
* United Left Front (Nepal 1989)
* Jana Andolan 1990
Nepal Kamyunishta Parti (Varma)

**Nepal Kamyunishta Parti (Varma)** (også transkribert som *(Burma)* – *Communist Party of Nepal (Varma)* – *Nepals Kommunistiske Parti (Varma)*) var navnet til et lite prosovjetisk kommunistparti i Nepal, leda av *Krishna Raj Varma* (eller *Burma*) fra 1983 til  etter 1991.

NKP (V) var opprinnelig kjent (fra 1962 eller 1963 som NKP(Rayamajhi). Det blei grunnlagt da Keshar Jung Rayamajhi, som var generalsekretær i Nepals Kommunistiske Parti, blei ekskludert på NKPs 3. kongress for å støtte diktaturet til kong Mahendra. Rayamajhis fløy organiserte etter det sitt eget parti, som blei Nepals første prosovjetiske kommunistparti.

I 1983 fikk partisekretær i NKP(Rayamajhi), *Krishna Raj Varma*, flertall i sentralkomiteen for å ekskludere Keshar Jung Rayamajhi fra partiet han sjøl hadde stifta. Det opprinnelige NKP(R) blei fra da av kjent som NKP (Varma).

NKP(Rayamajhis tilhengere rekonstituerte NKP(Rayamajhi), men dette partiet gikk i oppløsning i 1985 uten å sette spor etter seg.

NKP(V) var i motsetning til det tidligere NKP(R) ikke rojalistisk. Foran demokratiopprøret Jana Andolan 1990 gikk partiet med i Den Forente Venstrefronten (ULF), ei sammenslutning av moderate kommunistpartier mot det kongelige diktaturet.

Ved det første parlamentsvalget i 1991 stilte NKP(V) 36 kandidater, fikk 16 698 stemmer (0,23%) og ingen representanter.

Et par måneder etter valget gikk tre prosovjetiske partier inn i et nytt samlingsparti. Det var de to småpartiene NKP (V) og NKP (Amatya), sammen med det større prosovjetiske partiet NKP (Prajatantrik) (parentesen betyr demokratisk). De danna NKP (Sanyukta) (parentesen betyr forent). 

Men ikke lenge etter brøyt både NKP(V) og NKP (A) ut av det nye partiet.

Etter dette gikk NKP (V) inn i det store moderate kommunistpartiet som er kjent som UML.

## Se også

* NKP (Rayamajhi)
* NKP(Amatya)
* NKP(Manandhar)
* NKP (Lokatantrik)
* NKP (Ekikrit Marksbadi ra Leninbadi) alias UML
* United Left Front (Nepal 1989)
* Jana Andolan 1990
Keiser Wilhelms land

**Keiser Wilhelms land** (tysk: *Kaiser-Wilhelms-Land*) var et tysk protektorat på den nordøstlige delen av Ny-Guinea i perioden 1884–1914. Området var en del av Tysk Ny-Guinea, som også inkluderte Bismarckarkipelet. 

Kolonien var dominert av selskapet *Deutsche Neuguinea-Kompagnie* («*Det tyske Ny-Guineakompaniet*») som i realiteten administrerte hele området i årene 1884–1899.

Området ble okkupert av Australia under første verdenskrig, og dette ble slått sammen med det tidligere Britisk Ny-Guinea til Papua Ny-Guinea og lagt inn som mandatområde til Australia av Folkeforbundet.

## Referanser
Poseidon (film)

***Poseidon*** er en amerikansk film fra 2006, produsert og regissert av Wolfgang Petersen. Den er en gjenskapelse av filmen *[[SOS Poseidon]]* fra 1972 og basert på romanen *The Poseidon Adventure* av Paul Gallico fra 1969. Filmen ble også gitt ut i IMAX-format samtidig som den originale utgivelsen.
 
## Handling
Det er nyttårsaften, og over 2000 passasjerer og mannskap feirer om bord i det store cruiseskipet «Poseidon» på åpent hav. Ved midnatt slår en enorm bølge inn over båten uten forvarsel, og båten snus på hodet. De fleste passasjerene og mannskapet blir drept med en gang, men flere hundre overlever i ballsalen, der festen ble holdt.

Da de oppdager at det eneste håpet om å overleve er å komme seg til overflaten der skipets skrog nå ligger. En håndfull overlevende, ledet av Dylan (Josh Lucas) og Robert (Kurt Russell) begynner å gå igjennom vrakgods, fallende gjenstander og branner, samt den evige faren for oversvømmelse i rommet der de befinner seg, mot propellakslingen bak i skipet.

## Skuespillere

* Josh Lucas som Dylan Johns
* Kurt Russell som Robert Ramsey
* Richard Dreyfuss som Richard Nelson
* Emmy Rossum som Jennifer Ramsey
* Jacinda Barrett som Maggie James
* Mike Vogel som Christian Sanders
* Mía Maestro som Elena Morales
* Kevin Dillon som Lucky Larry
* Freddy Rodriguez som Marco Valentin
* Jimmy Bennett som Conor James
* Stacy Ferguson som Gloria
* Andre Braugher som kaptein Michael Bradford
* Kirk B. R. Woller som cruiseskip-ansatt Reynolds.
* Gabriel Jarret som Chapman.

## Eksterne lenker
* 
*
Ludvig I av Spania

**Ludvig I** (spansk *Luis I*, født 25. august 1707, død 31. august 1724) var konge av Spania fra 15. januar 1724 til han døde av kopper bare sju måneder senere. Han var eldste sønn av Filip V og Maria Lovisa av Savoia. Filip V abdiserte til fordel for sønnen, men ble gjeninnsatt da Ludvig døde.

## Referanser


## Litteratur
* Danvila, Alfonso. *El reinado relámpago, Luis I y Luisa Isabel de Orleáns, 1707–1724*. Madrid: Espasa-Calpe, 1952. Reprinted as *Luis I y Luisa Isabel de Orleans: el reinado relámpago*. Madrid: Alderabán, 1997.
Katherine Moennig

**Katherine Sian Moennig** (født 1977) er en amerikansk skuespiller.

Katherine Moennig fikk sin første rolle i TV-serien *[[Young Americans]]* hvor hun spilte med blant annet Ian Sommerholder. Den rollen hun er mest kjent for i dag er som den lesbiske damebedåreren Shane McCutcheon i serien *[[The L Word]]*. 

## Referanser


## Eksterne lenker
*
Frivillighet

**Frivillig** er et begrep som ofte blir bruk for de som arbeider uten lønn eller noen annen form for økonomisk vederlag. Frivillig arbeid er gjerne knyttet til frivillige organisasjoner med samfunnsnyttig formål som for eksempel Norges Røde Kors eller Misjonsalliansen. Det arbeid som mange nedlegger for eksempelvis Wikipedia er også frivillig. Frivillig arbeid blir ofte kalt *[[dugnad]]* når flere går sammen for å utføre en oppgave, som å bygge en hytte eller rydde en gate.

Foruten personlig valg er det en rekke faktorer som motiverer en person til å arbeide gratis og uten lønn for en samfunnstjeneste. Mange frivillige nevner glede og tilfredsstillelse av å kunne bidra som motivasjon i stedet for lønn eller betaling. Dyade 4/2022 *Frivillighetens kår - i Frivillighetens år* diskuterer hvordan frivilligheten er under press fra myndigheter, byråkratisering og markedet.

De frivillige organisasjonene, dannet den 19. september 2005, - samarbeidsforumet Frivillighet Norge

## Se også
* Ideell organisasjon
* Interesseorganisasjon
* Klubb
* Forening

## Referanser


## Eksterne lenker
* 
* Hva er en forening? – Altinn/Hjelp til regelverk 
* Frivillighetsregisteret – Altinn/Hjelp til regelverk 
* Elektronisk skjema for registrering i Frivillighetsregisteret – Altinn/Brønnøysundregistrene
Pape Paté Diouf

**Pape Paté Diouf** (født 1986) er en senegalesisk tidligere fotballspiller.

I 2005 begynte Diouf på fotballinjen til Molde folkehøgskole. Der gikk han blant annet sammen med landsmannen Mame Biram Diouf. Etter å ha imponert i løpet av året på folkehøyskolen ble de to signert av Molde FK. 

Etter en god 2011-sesong i Tippeligaen med tolv mål på fjorten kamper for Molde skrev han under en fireårskontrakt med FC København. Oppholdet i Købehavn ble ikke vellykket og han returnerte til Molde på lån. 

Den 31. mars 2014 skrev han under en treårskontrakt med Molde.

Halve sesongen 2015 var han utlånt til Odds Ballklubb, hvor han hadde stor suksess og scoret 5 mål på 10 kamper. Etter sesongen gikk han tilbake til Molde. Foran sesongen 2016 ble han lovet spilletid av manager Ole Gunnar Solskjær, men fikk bare enkelte innhopp. Kontrakten med Molde utløp etter sesongen 2016.

Den 20. januar 2017 signerte Diouf en avtale med Odd som strakk seg ut 2017. Tiden hans i Odd var ikke helt vellykket og han endte med 1 mål på tretten kamper. Etter å ha vært uten klubb fra 1. Januar 2018 signerte han for Arendal 11. april 2018. Etter at kontrakten med Arendal hadde gått ut begynte han på 6. divisjonslaget SK Rival i Molde. Hans siste sesong som spiller var i 2023, da han spilte for Malmefjorden IL.

## Referanser


## Eksterne lenker
*
From Russia with Love

**From Russia With Love** kan sikte til:

* *[[From Russia With Love (bok)|From Russia with Love]]* (norsk tittel: *Med hilsen fra Moskva*) – roman om James Bond av Ian Fleming
* *[[From Russia with Love (film)|From Russia with Love]]* – James Bond-film produsert av EON Productions
* «From Russia with Love» – tittelsangen fra ovennevnte film med Matt Monro
Diane Lane

**Diane Lane** (født 1965) er en amerikansk skuespiller.

I 2002 ble Diane Lane Oscarnominert i klassen beste kvinnelige hovedrolle for sin rolle som «Constance 'Connie' Sumners» i filmen *[[Unfaithful]]*.
Hun har også vært med i filmen *[[Den perfekte stormen|The perfect storm]]* hvor hun spiller en av hovedrollene sammen med George Clooney og Mark Wahlberg.

## Filmografi
* : *[[The Outsiders]]*
* : *[[Streets of Fire]]*
* : *[[Killshot]]*
* : *[[Judge Dredd (film)|Judge Dredd]]*
* : *[[Fierce People]]*
* : *[[Hollywoodland]]*
* : *[[Jumper (film)|Jumper]]*
* : *[[Man of Steel]]*
* : *[[Innsiden ut]]*
* : *[[Batman v Superman: Dawn of Justice]]*
* : *[[Let Him Go]]*

## Referanser


## Eksterne lenker
* 
* 
*
Amerika-Gedenkbibliothek

**Amerika-Gedenkbibliothek** (kort *AGB,* norsk: Amerika minnebibliotek) er et av de største bibliotekene i Berlin. Det var en gave fra USA til Berlin, som del av Marshall-hjelpen. Biblioteket ble åpnet i 1954. Biblioteket er en del av *[[Zentral- und Landesbibliothek Berlin]]*.

## Se også
* American Corner.

## Referanser
 

## Eksterne lenker
* 
*
Kishu (hund)

**Kishu** (FCI #318) er en japansk hunderase med urhundpreg. Det er en mellomstor spisshund som stammer fra fjellområdene på øya Kyushu i Japan. Den ble sammen med fem andre japanske spisshunder av urtypen utnevnt som nasjonalskatt av de japanske myndighetene i 1934.

## Opprinnelse og alder

Denne hunden stammer fra Wakayama og Mie prefekturet på øya Kyushu i der sørlige Japan. Det er nærmest umulig å si noe sikkert om opphavet til denne hunden, som mange mener kan ha oppstått alt for mer enn 3000 år siden. Den regnes som den japanske urbefolkningens jakthund på storvilt. Den har en rekke fellestrekk med hokkaido, men er noe mer rektangulær i formen og skal (etter 1934) være helfarget. Før den tid kunne den ha markeringer i både rød, sesamfarget og brindle. Rasen er en utmerket vakthund og en god trekkhund.

## Utseende, anatomi og fysikk
Kishu er en mellomstor, massiv, edel og hurtig spisshund, men livlige bevegelser. Den har en langstrakt, kraftig kroppsbygning. Kraftig hals uten løshud og markerte skuldre. Et noe framtredende bryst og dyp brystkasse. Buklinjen er opptrukket og rygglinjen er rett og massiv. Muskuløse bein og kraftig benstamme. Meget kompakte, godt avrunda labber. Halen er høyt ansatt, tykk og bæres over ryggen, enten i en bue eller ringlet. Hodet er kileformet, nærmest revelignende, og skallen bred og flat med tydelig markert stopp. Rett neserygg, kraftige kjever og stramme lepper.

Pelsen er tett, kort, rett og stiv. Noe lenger på halen. Underullen er tett og myk. Fargen skal være helfarget hvit (mest vanlig), rød eller sesamfarget (rødbrun med sorte hårtupper).

Hannhundene måler gjerne 49&ndash;55 cm i skulderhøye og veier normalt 20&ndash;25 kg. Tispene måler gjerne 43&ndash;49 cm i skulderhøye og veier normalt 17&ndash;23 kg.

## Bruksområde
Kishu er en utpreget brukshund, herunder en meget god jakthund på storvilt, vakthund og trekkhund. Den er kjent for å ha meget god orienteringssans.

## Lynne og væremåte
Kishu er modig, selvsikker og svært årvåken hund. Den trenger en tydelig og udiskuterbar leder og bør dresseres med fast hånd og tålmodighet. Rasen må kunne sies å være en utpreget utehund, men den har også gode egenskaper som familiehund. Den er aktiv og trenger mye mosjon for å trives.

## Annet
De japanske spisshundene av urhundtype regnes som sunne. Pelsen minner om polarhundenes og er nærmest «selvrensende». Den krever imidlertid systematisk stell i røyteperiodene, når underulla slipper. Disse hundene er typisk også svært nøye med egen hygiene.

## Eksterne lenker
*
Berlins observatorium

**Berlins observatorium** (*Berliner Sternwarte*) var et stjerneobservatorium mellom Lindenstraße og Friedrichstraße i Berlin, som var i drift fra 1835 til 1913.  Berømte astronomer som virket her inkluderer Johann Franz Encke, Friedrich Wilhelm Bessel og Johann Gottfried Galle. I 1846 ble planeten Neptun oppdaget her.
## Eksterne lenker
*
Asterix og vikingene

***Asterix og vikingene*** er en fransk/dansk animert barnefilm om Asterix fra 2006.

Nevøen til høvding Majestix, Provoix, kommer på besøk til landsbyen til Asterix og Obelix, og de to heltene får det umulige oppdraget å gjøre spjælingen om til en mann. Selv om Provoix opptrer som en arrogant tøffing, er han egentlig redd og pysete. Det viser seg også at Asterix og Obelix' forsøk på å gjøre ham tøffere ikke hjelper i det hele tatt.

Også vikingene fra nord har bestemt seg for å besøke Gallia i sin søken etter en fryktens mester. De tror at denne mesteren kan hjelpe dem å lære å fly, siden frykt gir den redde vinger. Selvfølgelig kidnapper de Provoix, og det blir opp til Asterix og Obelix å få ham hjem igjen. Jakten på kidnapperne fører de to heltene langt mot nord, og der opplever de litt av et kultursjokk.

## Rolleliste

*Ellers medvirker: Øyvind B. Lyse, Kristin Oftedal, Stinius Maurstad, Bjørn Are Rognlid, Hans Hopen, Rune Elli og Åsgeir Knudsen.

## Referanser


## Eksterne lenker
*
Alf Harbitz

:*Se annet sted for vitenskapsmannen Alf Harbitz (1952–)*

**Alf Harbitz** (født 1. januar 1880 i Flekkefjord, død 23. desember 1964 i Oslo) var en norsk forfatter, lyriker, journalist og oversetter.

Han er også kjent som en samfunnskritiker i sin samtid og nestformann i Riksmålsforbundets sentralstyre siden 1929. 

Alf utdannet seg ved Kristiania tekniske skole. Som journalist jobbet han for en rekke aviser, blant annet Verdens Gang (1914–17), Aftenposten (1918–19) og var kritiker i Morgenbladet (1920–31). Han var også med på å redigere tidsskriftet *[[Kringsjaa]]*, som ble utgitt i Kristiania mellom 1893 og 1910.
## Familie
__NOTOC__
Han var sønn av prest Georg Prahl Harbitz (1837–1911) og forfatter Nikoline Dahl (1841–98). Alf giftet seg i 1918 med forfatter Rakel Hall (1887–1944), datter av Birger Anneus Hall, og for andre gang i 1945 med Else Dahm (1896–1968), datter av konsul Christian Dahm.
:*Se [[Harbitz (slekt)]] for mer om farsslekta
== Egne verk ==
:*Se digitale utgaver av Harbitz' utgivelser hos Nasjonalbiblioteket
* *Digte*, Aschehoug (1905).
* *Gjengjældelse*, Aschehoug (1906).
* *Rakels hjem*, Steen (1908).
* *Novelletter*, Aschehoug (1910).
* *Boken om de menneskelige svakheter*, Steenske (1922).
* *Vennerne*, Aschehoug (1923).
* *Motgift*, Steenske (1927).
* *Bundet*, Aschehoug (1930).
* *Blod og blekk*, Gyldendal (1934).
* *Mannen fra den annen verden*, Gyldendal (1941).
* *Tre komedier om kunst, kapital og kjærlighet*, Gyldendal (1946).
* *Skyggen*, Gyldendal (1949).
* *Det brenner i natten*, Gyldendal (1950).

## Oversettelser
Hans mest kjente oversettelser (oversettelsesår i parentes):

* *Erik Menveds barndom* av Bernhard Severin Ingemann (1929). 
* *Huck Finns opplevelser* av Mark Twain, (1930) Gyldendal Forlag
* *[[Boken om San Michele]]* av Axel Munthe (1931).
* *Engelbrekt Engelbrektsson* av Carl Georg Starbäck (1935). 
* *Gullhalsbåndet* av Carl Georg Starbäck (1935). 
* *Kongekronen* av Carl Georg Starbäck (1935). 
* *Testamentet* av Carl Georg Starbäck (1935). 
**[[Jeg, Claudius (Roman)|Jeg, Claudius]]* av Robert Graves (1935)
* *[[Tre kamerater]]* av Erich Maria Remarque (1937). 
* *[[Wilhelm Meisters læreår]]* av Johann Wolfgang von Goethe (1938). 
* *Forsytesagaen* av John Galsworthy (1941). Sammen med Esther Stang, Dorothea Schrøder, Aimée Sommerfelt og Margrethe Kjær
* *[[Den afrikanske farm]]* av Karen Blixen (1948). 
* *Ulvehunden* av Jack London (1952).  

## Referanser


## Eksterne lenker
* 

* Alf Harbitz i Norsk Oversetterleksikon
Birgit Gjernes

**Birgit Halvorsdotter Gjernes** (1922–2018) var en norsk kulturjournalist som var særlig kjent for tidlig bruk av nynorsk i radio.
## Liv og virke
### Bakgrunn
Birgit Halvorsdotter Gjernes var oppvokst på Nes i Sauherad i Telemark. Hennes foreldre var bonde Halvor Kittelsen og Liv Wik. Hun tok del i gårdslivet, og deltok blant annet i fesjå, der hun vant premie.

Hun reiste til Oslo og tok artium på ett år ved Grimelands skole, og etter dette tok hun filologisk embedseksamen. Hun tok tidlig arbeid som kontordame, og etterhvert som lærerinne.

I 1951 fikk hun jobb i radioen der hun leste opp nyheter og brev til sjømenn og nordmenn i utlandet. Hun fikk denne jobben fordi hun selv hadde erfaring med livet på sjøen, hun hadde nemlig selv vært ansatt til sjøs. Sommeren 1946 hadde hun seilt som salongpike med *M/S Bosphorus,* og året etter mønstret hun på *M/S Toledo* som messepike. 

Hun hadde i 1946 vært elev hos Asbjørg Dahl Elvestrand for å lære deklamasjon og stemmebruk. Og hadde i den forbindelse fått forespørsel fra Edvard Drabløs om å begynne ved Det Norske Teateret.

Birgit Gjernes ble cand.philol. fra Universitetet i Oslo i 1950.

### Karriere
Gjernes fikk arbeid i radioen ved årsskiftet 1951/1952 og opptrådte tidlig med egne kåserier. På 1950-tallet var hun ved Utenlandssendingen frem til hun i 1959 vikarierte for Mentz Schulerud. På 1970-tallet var hun redaksjonssekretær i NRK. Hun ble senere kultursjef i NRK.

Hennes mangeårige kontakt med Marie Hamsun var avgjørende da hun i 1994 utga biografien *Marie Hamsun, en livsbilde.* De to traff hverandre første gang i 1958, da Gjernes besøkte Nørholm da det åpnet for publikum samme år. Senere traff de hverandre igjen i 1965 da Gjernes intervjuet Marie Hamsun i radioen og de utviklet så et nært vennskap som varte det siste tiåret av Marie Hamsuns liv.

Hun var første medlem av redaksjonskomitéen ved Halldis Moren Vesaas’ 80-årsdag og ansvarlig for festskriftet ved denne anledning. Hun var i 1982 ansvarlig for feiringen av Sigrid Undsets hundreårsjubileum. 

I 1977 produserte hun TV-programmet *"I Sigrid Undsets fotspor"* der hun intervjuet Undsets familie og venner, tidligere hadde hun produsert radioprogrammet *"Den unge Sigrid Undset".* Hun var medredaktør av festskriftet til Torolf Elster i 1981.

I 1997 utga hun sammen med Nils Heyerdahl diktantologien *Ord om forelskelse*, utgitt på Aschehoug. I 1982 var hun redaktør for Bokklubbens *Norsk lyrikk fra 70-åra*. I 1970 var hun programsekretær for bokmessen. 

### Oversetter
Gjernes oversatte fra 1954 mer enn 20 verk fra dansk, svensk, engelsk og tysk; blant annet *Fengselsdagbok* av Albert Speer (1976), *[[Tre kamerater]]* av Erich Maria Remarque (2001), *Og livet skrev* av Elise Ottesen-Jensen (1966, og fortsettelsen året etter), *Irsk blod* (1960) av Edna O’Brien. Hun oversatte flere ungdomsromaner av Hans-Eric Hellberg. 

### Familie
Hun var gift med musiker Lennart Nordløf Knudsen. De fikk en datter født i 1956. Familien bodde på Nesbru i Asker.

## Referanser
Slåball

**Slåball** (også kalt **langball**, **rotte** eller **stikkball**)er et ballspill som til en viss grad kan minne om dødball, 
baseball og cricket, og er blant annet populær på norske skoler. Reglene varierer over hele landet, men hovedreglene er gjerne de samme. Deltagerne deles i to lag: ett «ute»-lag og et «inne»-lag.

## Innelaget
Innelaget starter i en hjemmesone på én side av banen, og slår ballen (vanligvis en tennisball) med et balltre. Dersom slaget er bra kan slagmannen løpe en strekning til en annen frisone i motsatt ende, eller frem og tilbake. Hvis slaget ikke er bra nok til å løpe på, kan man stille seg på anvist plass bak startstreken (ofte kalt «å stille seg i gropa») og vente til en av medspillerne slår et bedre slag før man løper. Man har vanligvis tre sjanser til å treffe ballen med balltreet, og bommer man på alle blir det neste medspillers tur til å slå. 

Hvis innelaget kun har én spiller igjen i hjemmesonen som kan slå ballen, kalles vedkommende ofte for «sisteslager», «frelseren» eller «dødmann». Denne spilleren har ofte fire sjanser til å treffe ballen.

## Utelaget
Målet til utelaget er å komme seg inn, og de har flere muligheter til å klare dette. Utespillere kan ta en «hys», «pol» eller «lyre», altså ta imot ballen fast med hendene før den treffer bakken. Den som tar et hys får gjerne starte å slå når lagene bytter plass. I enkelte versjoner kreves at ballen tas imot en gang med èn hånd eller to ganger med begge hender. 

Den andre muligheten utelaget har på å komme seg inn er ved å kaste ballen på en av innelagets spillere som løper «ute», mellom to frisoner. Hvis en innespiller blir truffet, må utelagets deltagere løpe «inn». Det nye utelaget har da lov til å kaste ballen på motspillerne for raskt å få tilbake plassen sin. Om ballen går i bakken eller veggen først, betyr dette også treff.

Den fjerde muligheten er hvis innelaget slår ballen ut av spillefeltet (kalt «dødslag», «vreng» eller «vilje») et visst antall ganger. Denne regelen modifiseres avhengig av om man spiller uten definert spillefelt, hvor banen defineres av hvor langt man kan slå, avhengig av naturlige hindringer eller lignende.

Enkelte steder opererer man også med en regel om at utelaget kommer direkte inn ved et «bakslag», altså hvis den som skal slå ballen på innelaget slår ballen bakover, vekk fra utelaget,

## Se også
* Dødball (ballspill)
* Kanonball

## Referanser


## Eksterne lenker
* 
* Slåball hos Aktivitetsklassen
Vintermåne

**Vintermåne** (etablert 1997 i Oslo) er en norsk folkemusikkgruppe, bestående av Anne Gravir Klykken, vokalist, Frøydis Grorud på saksofoner og fløyte, og Torjus Vierli på piano og synthesizer. Vintermåne finner sitt repertoar i den norske folkemusikken, spesielt fra Telemark. Repertoaret omfatter salmer, julesanger, religiøse og mer tradisjonelle folketoner. Vintermåne har samarbeidet med musikere som Odd Nordstoga og Knut Buen, og inkluderer gjerne flere instrumenter på sine konserter.

## Diskografi
**[[Sut]]* (2019) - Plush Badger Music
**[[Skolesangboka]]* (2009) - Nyrenning
**[[Søde julenat]]* (2005) – Kirkelig Kulturverksted
**[[Vintermåne (album)|Vintermåne]]* (2002) – 2L

## Eksterne lenker
*
Lonesome Jim

***Lonesome Jim*** er en amerikansk film fra 2006. Filmen er regissert og produsert av Steve Buscemi. 

## Handling
Jim er neste tretti år gammel, og deprimert. Han bestemmer seg for å flytte fra New York til en liten by i Indiana der foreldrene bor. Der må han takle en enda mer deprimert storebror, en onkel som langer dop og en sykepleier som ønsker å oppmuntre ham. Livet blir stadig bedre for Jim, selv om han egentlig ønsker å være nedbrutt og deprimert. Når broren forsøker å ta sitt eget liv ved å kjøre bilen sin inn i et tre og blir forkrøplet, tar han over som trener for niesens basketballag, og når politiet setter moren i søkelyset på grunn av onkelens narkotikahandel, bestemmer han seg for å handle. I tillegg må han finne ut av sin forelskelse i den muntre sykepleieren.

## Rolleliste
* Casey Affleck som Jim
* Liv Tyler som Anika
* Kevin Corrigan som Tim
* Mary Kay Place som Sally
* Seymour Cassel som Don
* Mark Boone Junior som Stacy.
* Jack Rovello som Ben.

## Eksterne lenker
* Om ''Lonesome Jim'' på Filmweb
*
Paragraf 175

**Paragraf 175** viser vanligvis til § 175 i den tyske straffeloven (Strafgesetzbuch, StGB). Den eksisterte fra 15. mai 1871 til 10. mars 1994 og kriminaliserte homoseksuelle handlinger mellom menn. Frem til 1969 kriminaliserte den også «unaturlig utukt med dyr».
Tilsammen ble omkring 140&nbsp;000 menn dømt etter § 175 i sine forskjellige former.

Paragrafen ble skjerpet flere ganger. Den nasjonalsosialistiske regjeringen vedtok en betydelig skjerpelse i 1935 og straffeforfølgelsene økte svært i antall. 

Vest-Tyskland beholdt loven i formen fra 1935 frem til 1969. Paragrafen ble revidert på nytt i 1973, og i sin nye form kriminaliserte den bare homoseksuelle handlinger med gutter under 18 år. DDR gikk tilbake til den tidligere versjonen i 1950 og avskaffet paragrafen helt i 1988. 

Som følge av den tyske gjenforening ble paragrafen igjen gjeldende i det tidligere DDR i 1990. Etter et mislykket forsøk fra De grønne på å få paragrafen opphevet på 1980-tallet ble den til slutt opphevet i 1994.
## Referanser
Bård Lahn

**Bård Lappegård Lahn** (født 1983) er en norsk forsker, forfatter og miljøverner. Han har siden 2025 vært førsteamanuensis ved Universitetet i Oslo. Han har bakgrunn fra Natur og Ungdom og har arbeidet som rådgiver for flere miljøorganisasjoner.

Lahn er oppvokst i Stange i Hedmark (nå Innlandet). Han har en mastergrad i vitenskap og teknologi fra Universitetet i Oslo. I 2022 fullførte han en doktorgrad innenfor samme område.

I sine yngre år var Lahn engasjert i miljøorganisasjonen Natur og Ungdom og var dets leder fra 2006 til 2008. Deretter arbeidet han som klimarådgiver i Naturvernforbundet, Regnskogfondet og Klima- og miljødepartementet (2022–2023). Som klimarådgiver i Naturvernforbundet og Regnskogfondet var Lahn medlem av Norges delegasjon til flere av FNs klimaforhandlinger. Lahn har også vært gjesteforsker ved Norsk utenrikspolitisk institutt . Fra 2016 til 2022 var han ansatt ved CICERO Senter for klimaforskning, der han forsket på norsk og internasjonal klimapolitikk. Han har siden 2023 vært ansatt ved Universitetet i Oslo, først som postdoktor og siden som førsteamanuensis.

Lahn har også sittet i styret til Sofieprisen.

I 2013 ga Lahn ut boken *Klimaspillet. En fortelling fra innsiden av FNs klimatoppmøter* på Flamme Forlag. Boken er en gjennomgang av FNs klimaforhandlinger, forfatterens fortellinger fra innsiden av forhandlingene og en Lahns analyse av forhandlingene. I 2025 ga han ut boken *Hvem bestemmer over klimaet? - en kort bok om et nesten umulig spørsmål* på Forlaget Manifest.

Det kan nevnes at han tidlig på nittitallet hadde han en fast spalte, «Bård på tur», i barneprogrammet *[[Newtons Hage]]* på NRK.

## Referanser
Debra Winger

**Marie Debra Winger** (født 16. mai 1955 i Cleveland Heights i Ohio) er en amerikansk skuespiller. 

Winger har blitt Oscarnominert tre ganger i klassen *beste kvinnelige hovedrolle* for sine roller i filmene *[[En offiser og en gentleman]]*, *[[Terms of Endearment]]* og *[[Shadowlands]]*.

## Filmografi (utvalg)

## Referanser


## Eksterne lenker
* 
*
Ragnar Kvam

**Ragnar Kvam** (født 18. november 1917 i Tønsberg, død 13. februar 2006) var en norsk forfatter, journalist og oversetter. Han er faren til Ragnar Kvam jr..

## Egne verk
*  – *Krystallnatten*, Aschehoug 
*  – *Den store stillheten*, Gyldendal 
*  – *De herjede menn*, Gyldendal 
*  – *Alle vil hjem*, Tanum

## Oversettelser
Hans mest kjente oversettelser (oversettelse år i parentes):

* *Syv år i Tibet* av Heinrich Harrer (). 
* *[[Den lange søvnen]]* av Raymond Chandler (). 
* *[[Intet nytt fra Vestfronten]]* av Erich Maria Remarque ().
* *0.8.15* av Hans Hellmut Kirst ().
* *Med disse mine hender * av Hans Hellmut Kirst (). 
* *[[Bildet av Dorian Gray]]* av Oscar Wilde (). 
* *Armageddon* av Leon Uris ().
* *[[Ny israelsk prosa]]* ().

Andre oversettelser (oversettelses år i parentes):
* *Min fars hus 1* (*Tant que la terre durera, t. I*) av Henri Troyat ()  
* *Min fars hus 2* (*Le Sac et la Cendre, Tant que la terre durera, t. II*) av Henri Troyat ()
Instituttet for religiøse verk

**Istituto per le Opere di Religione** (**IOR**) er sentralbanken for Vatikanstaten og Den romersk-katolske kirke. Den styres av en profesjonell banksjef som rapporterer direkte til en komité av kardinaler. Banken er en gren av Den romerske kurie.

## Referanser


## Eksterne lenker
*
IOR

**IOR** kan sikte til:
* Institutt for offentlig rett ved Det juridiske fakultet ved Universitetet i Oslo
* Instituttet for religiøse verk (Istituto per le Opere di Religione), sentralbanken for Vatikanstaten og Den romersk-katolske kirke
* IOR-prisen, en pris utdelt av Oljedirektoratet
* Întreprinderea Optică Română (IOR), *det rumenske optikkselskapet*, produsent av kikkertsikter basert i Romania
Poseidon (andre betydninger)

**Poseidon** har flere betydninger:

## Film
**[[SOS Poseidon]]* &ndash; En katstrofefilm fra 1972
**[[Poseidons hemmelighet]]* &ndash; oppfølgeren (1979) til *SOS Poseidon*.
*''Poseidon'' &ndash; En film fra 2006 (nyinnspilling av *SOS Poseidon*.

## Annet
*Poseidon &ndash; Det tidligere navnet på Jupiters måne Pasiphaë
*Poseidon (missil) &ndash; UGM-73 Poseidon – et amerikansk missil
*Boeing P-8 Poseidon &ndash; et maritimt overvåkingsfly
Peter A. Lorentzen

**Peter Anton Lorentzen** (født 1958) er en norsk oversetter og musiker som har oversatt verker fra engelsk og amerikansk litteratur. 

Han første oversettelsesoppdrag i 1987 var *Tidsmaskinen* av H.G. Wells. Etter dette har oversatt titler fra forfattere som Dan Brown, John Grisham og Michael Connelly for blant annet Hjemmet, Gyldendal og Bazar Forlag. 

Lorentzen er også musiker og spiller keyboard og deltar i vokaler for bandet Grill Bill and The Hot Dogs, siden bare *Grill Bill*.

## Oversettelser (utvalg)
* *Firmaets mann* av John Grisham (1993). 
* *Hannibal* av Thomas Harris (2000). 
* *[[Da Vinci-koden]]* av Dan Brown (2004). 
* *[[Engler og demoner]]* av Dan Brown (2004). 
* *[[Den digitale festning]]* av Dan Brown (2005). 
* *[[Iskaldt bedrag]]* av Dan Brown (2006). Sammen med Kjell Olaf Jensen.
* *Angels flight* av Michael Connelly
* *Den siste coyote* (2011) av Michael Connelly
* *Mørkere enn natten* (2012) av Michael Connelly
* *Blodspor* (1999) av Michael Connelly
* *Knokkelbyen* (2012) av Michael Connelly
* *Malstrøm* (2009) av Michael Connelly
* *Fritt fall* (2001) av Michael Connelly

## Referanser
Chris Mason

**Christopher Mason** (født 20. april 1976 i Red Deer i Alberta) er en canadisk ishockeyspiller. Han er målvakt og har i perioden fra 1998 til 2008 spilt for NHL-klubben Nashville Predators, bortsett fra sesongen 2002-2003 da han spilte for Florida Panthers og sesongen 2004-2005 da han under lockouten i NHL ble Norgesmester for Vålerenga med en redningsprosent på 93,35. Mason blir regnet som en av de beste målvaktene i norsk ishockey gjennom tidene. Sommeren 2008 ble han solgt til St. Louis Blues og spilte der frem til sommeren 2010 da han signerte en kontrakt med Atlanta Thrashers.

15. april 2006 ble han den niende målvakten i NHLs historie som har fått godskrevet en skåring da Phoenix Coyotes' løper Geoff Sanderson laget et selvmål og Mason var den siste Nashvillespilleren som hadde hatt pucken. 

## Referanser


## Eksterne lenker
* 
* Aftenposten 4. juli 2007 om Masons nye kontrakt
* «Drømmekamp av eks VIF-spiller», TV2 Sporten 26. november 2008 om Mason i St. Louis Blues
Travis Brigley

**Travis Brigley** (født 1977) er en kanadisk ishockeyspiller. Han har spilt for NHL-klubbene Calgary Flames og Colorado Avalance. Under lockouten i NHL i sesongen 2004-2005 ble han norgesmester for Vålerenga.

## Referanser


## Eksterne lenker
*
Joan Allen

**Joan Allen** (født 1956) er en amerikansk skuespiller fra Rochelle i Illinois) 

Allen har blitt Oscar-nominert to ganger, i kategorien beste kvinnelige skuespiller for sin rolle i filmen *Kandidaten* og som beste kvinnelige birolle for sin rolle som «Pat Nixon» i filmen *[[Nixon]]*.

## Filmografi

## Referanser


## Eksterne lenker
* 
*
Scott Hartnell

**Scott Hartnell** (født 1982) er en kanadisk ishockeyspiller. Har siden sesongen 2007-2008 spilt for NHL-klubben Philadelphia Flyers. Hartnell spilte tidligere for Nashville Predators, der han debuterte i 2000-2001-sesongen. Under lockouten i NHL 2004-2005-sesongen ble Hartnell norgesmester med blant annet Chris Mason for Vålerenga.

## Referanser


## Eksterne lenker
*
Lotte Holmboe

**Lotte Holmboe** (født 1910 i Bolsøy ved Molde, død 21. mars 1979) var en prisbelønt norsk oversetter som hovedsakelig oversatte tysk litteratur til norsk.  

Hun var født *Charlotte Birgitte Stuevold-Hansen* og var datter av høyesterettsadvokat og statsråd Birger Stuevold-Hansen og Marie Aamodt (1875–1952).  Faren var bl.a. ordfører i Molde 1903 til 1904. I 1933 giftet hun seg med skolemann og historiker Haakon Holmboe (1905–1980) fra Værøy av slekten Holmboe. De var blant annet bosatt i Hamar under den andre verdenskrig og i Mandal i 1948.

## Oversettelser i utvalg
* *Reise i mørke* (1948)
* *En lærebok i sunn fornuft* av Bertrand Russel (1948)
* *Mitt liv og mitt folk* av Dalai Lama (1962)
* *Konsulene* av Ivo Andrić (1962). Sammen med Leiv Frodesen
* *Unge Tørless* av Robert Musil (1963)
* *[[Spionen som kom inn fra kulden]]* av John Le Carré (1964)
* *[[Tysktime]]* av Siegfried Lenz (1969)
* *[[Forbildet]]* av Siegfried Lenz (1973)
* *[[Den unge Werthers lidelser|Unge Werther]]* av Johann Wolfgang von Goethe (1973)
* *[[Baron von Münchhausen]]s vidunderlige reiser til lands og til vanns* av Rudolf Erich Raspe (1976)

## Priser
* 1970 – Bastianprisen for oversettelsen av Siegfried Lenz' *Tysktime* 
* 1976 – Norsk kulturråds oversetterpris

## Referanser


## Eksterne lenker
* Oversikt over Holmboes oversettelser på Nasjonalbibliotekets hjemmesider
Sabre

**Sabre** kan bety:

* Et britisk militært kjøretøy basert på Alvis Scorpion
* Det amerikanske jagerflyet F-86 Sabre
* Sabre Audio DAC Series, en digital til analog-omformerfamilie som produseres av ESS Technology
Silkeskjegg

**Silkeskjegg** er en fiktiv figur i en familieforestilling skrevet av Ingri Angell-Petersen Grønnesby. Spelet vises på Egge under Vikingfestivalen.

Han er en morsom og mystisk skald som har reist den lange veien fra Gardariket til Egge. På veien tar han med seg mange forskjellige personer med et mangfold av oppfinnsomhet og rare påfunn. På Egge skjer det mange underlige og spennende ting som følge av Silkekjeggs besøk og hans påfunn, for han har nemlig vært der før.

Teksten er først og fremst basert på fri fantasi, men rammene rundt og personene i stykket er plassert i vikingtid og cirka et hundre år før slaget på Stiklestad. Stykket er stadig i utvikling og nye momenter blir skrevet inn hvert år. Historien om Silkeskjegg er spekket med dans og musikk, uvennskap og kjærlighet. Silkeskjegg spilles av Ola Fjellvikås og Trollaug spilles av Evy Kasseth Røsten som begge er profesjonelle skuespillere, de andre rollefigurene spilles av til sammen 50 lokale aktører som er knyttet til Steinkjer Teaterverksted.

## Eksterne lenker
* Silkeskjegg
Westchester Country Club

**Westchester Country Club** er en golfbane i Westchester County i New York. Banen ble anlagt av John McEntee Bowman, som ansatte Walter Travis til å tegne to golfbaner i Westchester for et luksuriøst feriehotell.

Turneringen Barclays Classic (opprinnelig kalt Westchester Classic) på PGA-touren arrangeres på denne banen.
Torjus Vierli

**Torjus Vierli** (født 23. april 1977 på Vegårshei) er en norsk musiker, arrangør og musikkprodusent. Han spiller piano og keyboard, og er utdannet ved Agder musikkonservatorium i årene 1996–2000. Han har samarbeidet med blant annet Sigvart Dagsland, Odd Nordstoga, Sissel Kyrkjebø, Morten Abel, Espen Lind, Ingebjørg Bratland, Carola, Torun Eriksen, Bertine Zetlitz og Anne Grete Preus.

Han er gift med musiker og artist Hildegunn Garnes Reigstad. Sammen driver de Flanellofon Recording Studio i Grimstad

## Diskografi (et utvalg)

* Inger Marie Gundersen - Five minutes (2024)
* Rebekka Bakken - Always on my mind (2023)
* Darling West - Lights (2023)
* Lewi Bergrud - For året som har gått (2021)

* Sigvart Dagsland - Elefanten i rommet (Yellowball 2021)

* Frøydis Grorud – *End of a beautiful story* (Jazzland 2020)
* Ingebjørg Bratland og Espen Lind – *Til alle tider* (Universal Music 2019)
* Garness – *Canyons and mountaintops* (Grammofon 2017)
* Magnus Grønneberg – *Tårnhøye bølger* (Kirkelig kulturverksted 2017)
* Karoline Krüger og Sigvart Dagsland – *Jul* (2013)
* Trine Rein – *Seeds of joy* (2010)
* Vintermåne – *Skolesangboka* (2009)
* Oslo Gospel Choir – *20 years 20 songs ([[Kirkelig Kulturverksted]] 2009)
* Oslo Gospel Choir – *En stjerne skinner i natt* ([[Kirkelig Kulturverksted]] 2008)
* Sigvart Dagsland – *Forandring* (2007)
* Vintermåne – *Søde julenat* ([[Kirkelig Kulturverksted]] 2005)
* Sigvart Dagsland – *Underlig frihet* (2004) 
* Sigvart Dagsland – *Hjemmefra* (2003)
* Vintermåne – *Vintermåne'' (2L 2002)

## Referanser


## Eksterne lenker
*
Fantasifestivalen

**Fantasifestivalen** var en festival for musikk og annen kultur med «inspirasjon i det fantastiske, eventyrlige eller absurde». Festivalen byr på opplevelser med musikere, malere, håndverkere, eventyrfortellere, tegneserieforfattere og andre artister. Festivalen ble arrangert av organisasjonen Hyperion.

## Historie
Fantasifestivalen ble arrangert for første gang i 2006, 25. til 27. august. Stedet var Bronseplassen i Høvåg 2006. Festivalen hadde konserter med blant annet Storm Weather Shanty Choir, Solblot, Die Weisse Rose, Of the Wand and the Moon, Syrach og Gyron V. Rundt 300 personer deltok på den første fantasifestivalen. Martin Nielsen var festivalsjef.

I 2007 ble festivalen avholdt 13. til 15. juli på Landa i Forsand. Blant artistene som opptrede var Sirenia, Tony Wakeford, Yoyoyo Acapulco, Binärpilot og Zywiolak. Tone Jorunn Tveito stilte opp på få timers varsel med konserten Huldra og Eg da Helene Bøksle måtte melde avbud på grunn av sykdom. Besøkstallene for 2007 var som året før, rundt 300 deltagere, til tross for en målsetning på 500 besøkende. Festivalsjef var også dette året Martin Nielsen.

Etter dette har det ikke blitt arrangert noen større festival, men det ble i 2008 arrangert en "festivalnatt" i Bergen og Oslo.

## Eksterne lenker
* Fantasifestivalen 
* Bronseplassen
* Fortidslandsbyen Landa
Faster, Pussycat! Kill! Kill!

***Faster, Pussycat! Kill! Kill!*** er en film fra 1965, skrevet av Jack Moran, regissert av Russ Meyer og med Tura Satana i hovedrollen som Varla. Filmen inneholder mye vold, seksualitet og en utagerende kitsch dialog. Filmen er ansett som en kultfilm, og den blir ofte referert til av andre populærkulturelle filmer og musikk.

Filmen har en av Meyers mer provoserende titler, men i motsetning til de fleste av hans andre filmer inneholder den ikke nakenhet.

## Handling
Filmen handler om tre strippere som søker spenning. Den voldsomme Varla leder gruppen, som tilfeldigvis kommer over et ungt par i ørkenen. Etter å ha tatt livet av gutten, bestemmer Varla seg for å dope ned jenten, og ta henne med seg. Den første stoppen på en lang og øde motorvei, fører de fire jentene til en mann på en bensinstasjon som forteller dem en historie.

Denne historien fører til at Varla planlegger å rane en forkrøplet, pervers gammel mann som bor med sine to sønner på en nedslitt ranch. Varla møter sitt motstykke i denne forkrøplede mannen som har en appetitt for kvinnelig kjød som kun kan tilfredsstilles igjennom vold. Toppunktet i filmen er et blodbad som kun den unge kidnappede jenten, og en moralsk og rettferdig sønn kommer ut fra.

## Skuespillere
* Tura Satana som Varla
* Haji som Rosie
* Lori Williams som Billie
* Susan Bernard som Linda
* Stuart Lancaster som en gammel mann.
* Paul Trinka som Kirk.
* Ray Barlow som Tommy
* Mickey Foxx som en bensinstasjon-ansatt.
* John Furlong som Forteller.

## Eksterne lenker
* 

* En fanside for ''Faster, Pussycat! Kill! Kill!''
Laura Linney

**Laura Linney** (født 1964) er en amerikansk skuespiller.

Laura Linney har blitt Oscarnominert tre ganger, to ganger i klassen beste kvinnelige hovedrolle for sine roller som Samantha «Sammy» Prescott i filmen *[[You Can Count on Me]]* og som Wendy Savage i filmen *The Savages*, og i tillegg i kategorien beste kvinnelige birolle for sin rolle som Clara McMillen i filmen *[[Kinsey]]*. Hun har vunnet både Satellite Award og Golden Globe for sine prestasjoner i serien *[[The Big C]]*.

## Filmografi

## Referanser


## Eksterne lenker
*